Orkeste – AHMP
Vanaf 2014 bied Affies se Jeugorkes, op uitnodiging, 'n Etensuurkonsert in die Musaion, UP aan.
In 2015 ontvang die orkes se strykerseksie 'n uitnodiging om vir die bekende Donna Winner, gaskunstenaar by die die Goema-toekennings, te begelei.
In 2016 word die orkes deel van die produksie "Beauty and The Beast" wat deur Affies in die Staatsteater aangebied is en in 2018 is die orkes deel van die produksie Sneeuwitjie wat weereens in die Staatsteater aangebied word.
Die orkes bestaan huidig uit 80 lede. Oudisies vir nuwe lede, word aan die begin van elke jaar gedoen. Geleentheid word ook vir bestaande lede geskep om hul posisies in die orkes te verbeter.
ORKES OPTREDE'S 2018
Die Afrikaanse Hoër Meisieskool is in 2018 uitgenooi om deel te neem aan die 'Music in the Mountain musiekfees'. Die groep toer na die Drakensberge en tree op saam met die Drakensberg Seunskoor. Die twee skole het 'n staande toejuiging in 'n volgepakte saal ontvang.
Die AHMP-JEUGORKES oefen op 'n Woensdagoggend van 7:00-7:50 in die EC Steijn-saal
Die SINFONIETTA oefen op 'n Maandagoggend van 7:30 – 8:15. 'n Nuwe toevoeging tot die skool se orkeste is die PIXIE-BAND. Die groep van 5 meisies verskaf agtergrondmusiek by verskeie geleenthede. Die PIXIE-BAND oefen op 'n Maandagoggend van 7:30 – 8:15.